Na temelju članka 17. i 289.  Zakona o socijalnoj skrbi (NN br.18/22, 46/22, 119/22, 71/23, 156/23, 61/25), članka 28. Statuta Općine Baška Voda (GL br. 26/25, 9/26), Općinsko vijeće Općine Baška Voda, na  svojoj 14. sjednici održanoj dana 30. rujna 2026. godine donosi
I. Izmjene i dopune Odluke
o socijalnoj skrbi na području Općine Baška Voda

Članak 1.

U članku 5. stavku 1. pod rednim 7. Odluke o socijalnoj skrbi na području Općine Baška Voda (GL broj 9/26) brišu se riječi ‘’program jaslice’’ te sada glasi:

7. Pravo na pomoć za podmirenje troškova boravka djece u vrtiću . 

Članak 2.

Članak 21. se briše i zamjenjuje novim koji glasi:

Pravo na pomoć za podmirenje troškova boravka djece u vrtiću mogu ostvariti obitelji koje imaju prebivalište na području Općine Baška Voda. Pravo na pomoć za podmirenje troškova boravka djece u vrtiću ostvaruje se u punom iznosu programa, a koji se programi odnose na jaslice, cjelodnevni program i vrste poludnevnih programa čije se usluge nude u dječjim vrtićima.

Ukoliko samo jedan od roditelja ima prebivalište na području Općine Baška Voda, ostvaruje se pravo na pomoć za podmirenje troškova boravka djece u vrtiću u polovičnom iznosu za tekuću pedagošku godinu. 

Za ostvarivanje prava iz stavka 1. ovog članka uz zahtjev je potrebno priložiti preslike osobnih iskaznica/uvjerenja o prebivalištu za oba roditelja kao dokaz prebivališta na području Općine Baška Voda, rodni list djeteta za čiji se boravak u vrtiću traži sufinanciranje te sklopljeni ugovor između korisnika programa i dječjeg vrtića za tekuću pedagošku godinu.

Za svaku pedagošku godinu se donosi posebno rješenje o pravu na pomoć za podmirenje troškova boravka djece u vrtiću.

Članak 3.

Ove I. Izmjene i dopune Odluke o socijalnoj skrbi na području Općine Baška Voda stupaju na snagu osmog dana od dana objave u glasniku, službenom glasilu Općine Baška Voda.

